3500 siis, esimene. Kusjuures Neptune näitas pärast meetripealt 3500 exiti kõrguseks. Lennukis eespool oli hulga rahulikum tunne istuda, kui ukse juures. Proovisin dive  exitit ja tuli kohe ilusti välja ka. Natuke kiikus, natuke pööras, kiiruse kasvades muutus hingamine keeruliseks. Aga kuradi lahe oli! Lõpupoole läksin pöörlema ja pidama ei saanudki, kui tuli vari avada. Mõte: Nüüd saan tropikeerud, avan, tõmban vabaotsad laiali, et keerde palju ei tuleks. Ja see kõik sekundi murdosa jooksul, lahe. :) Pool keerdu ikka tuli ja siis kohe pool teistpidi. Pikk toglepööre seekord ei hirmutanud. Maandumisel oli tuul imelik, natuke kiskus küljele, jooksin veidi, kuid lõpetasin  ikkagi põlvili. Viimasel ajal ei õnnestu kuidagi maandudes püsti jääda.    Suurim selleks aastaks püstitatud eesmärk, 4km, peaaegu täidetud.    KV vabalangeja redelisse pulk "10 hüpet viivitusega 20-40 sekundit".